Arthur Greenslade

Arthur Greenslade () var ein britisk dirigent og arrangør for film og fjernsyn, og ei rekkje artistar. Musikalsk var han mest aktiv i 1960- og 1970-åra.

Greenslade vart fødd i Northfleet i Kent. I 1950-åra var han pianist og arrangør med Oscar Rabin Band. Han arrangerte for Jack Jones, Chris Farlowe, Serge Gainsbourg, Genesis, Cat Stevens, Diana Ross, Dusty Springfield, The Bachelors og Kinderjazz. For Shirley Bassey arrangerte han «Goldfinger» og «Send In the Clowns». Han har dirigert orkester i Hollywood Bowl og Carnegie Hall, og var Bassey sin musikalske leiar. Han var arrangør og dirigent på Shirley Bassey-albuma And I Love You So, Never Never Never, Good, Bad But Beautiful, Love, Life and Feelings, og You Take My Heart Away. Han spelte òg piano på den første hitten til The Kinks, «You Really Got Me».

Saman med Andrew Oldham skreiv han «Headlines», B-sida på «Ride on Baby» (IM 038) av Chris Farlowe, som vart gitt ut i 1966.

Greenslade dirigerte òg nokre easy listeining-innspelingar. Han dirigerte orkesteret for Rod McKuen sin første TV-spesial, som vart send på NBC i mai 1969.TV GUIDE, Carolina-Tennessee Edition, 10-16. mai 1969, s A-10. Han arrangerte òg bidrag til Irland til Eurovision Song Contest i 1973, «Do I Dream», sungen av Maxi. Han arrangerte hitsingelen «Je t'aime... moi non-plus» av Serge Gainsbourg og Jane Birkin frå 1969.

Greenslade døydde i 2003, 80 år gammal, i Sydney i Australia.

Kjelder

Denne artikkelen bygger på «Arthur Greenslade» frå ,  den 10. april 2023. 
 oppgav desse kjeldene:  

Kategori:Britiske dirigentar
Kategori:Britiske komponistar
Kategori:Britiske jazzpianistar
Kategori:Easy listening-musikarar
Kategori:Folk frå Northfleet
Kategori:Britiske jazzmusikarar
Kategori:Oscar Rabin Band-medlemmar